
Татарстан Республикасында авыл хуҗалыгы тулаем продукциясе күләме, хуҗалыкларның барлык категорияләрен исәпкә алып, беренче тапкыр 300 млрд. сумнан артып китәчәк. Чагыштырма үсеш план күрсәткече 1,9% булганда якынча 18% тәшкил итәчәк. Бу хакта бүген ТР Премьер-министры урынбасары – ТР авыл хуҗалыгы һәм азык-төлек министры Марат Җәббаров ТР Хөкүмәт Йортында узган киңәшмәдә хәбәр итте.

Киңәшмәне Татарстан Республикасы Президенты Рөстәм Миңнеханов үткәрде. Киңәшмәдә Татарстан Премьер-министры Алексей Песошин да катнашты.

Православие динендәге хөрмәтле ватандашлар!

Сезне ихластан Раштуа бәйрәме уңаеннан тәбрик итәм! Бу тантана рухи яңарышка, гаделлеккә һәм игелеккә омтылыш хисләре, якты өметләр уята, тормышның һәркемгә аңлаешлы булган мәңгелек асылы – гаилә нигезенең какшамаслыгы, Ананың баласына мәхәббәте, сабый күңеленең сафлыгы турында искәртеп, дин тотучыларны изге гамәлләргә дәртләндерә.

Татарстан Премьер-министры Алексей Песошин ТР Хөкүмәт Йортында традицион республика киңәшмәсен үткәрде. 2023 елда төзелеш һәм капиталь ремонт өлкәсендә республика һәм федераль программаларны гамәлгә ашыру турында ТР төзелеш, архитектура һәм торак-коммуналь хуҗалык министры Марат Айзатуллин сөйләде.

Татарстан Республикасы Президенты Р.Н. Миңнехановның Яңа ел мөрәҗәгате.

Татарстан Республикасы Премьер-министры урынбасары Роман Шәйхетдинов «Теләкләр чыршысы» Яңа ел хәйрия гамәле кысаларында республиканың өч яшь татарстанлының теләкләрен тормышка ашырды.

Татарстан Республикасы Премьер-министры урынбасары Роман Шәйхетдинов, Югары Ослан районы башлыгы Марат Зыятдинов Украинадагы махсус хәрби операция барышында хәрби вазыйфаларын башкарганда һәлак булган Сергей Софьин гаиләсе белән очрашты.

Татарстан Республикасы Дәүләт Киңәшчесе Минтимер Шәймиев «Теләкләр чыршысы» бөтенроссия хәйрия гамәле кысаларында Татарстан Республикасының Арча районыннан 9 яшьлек Зифа Вәлиева һәм Нурлат районыннан 13 яшьлек Азалия Мортазинаның Яңа ел теләкләрен тормышка ашырды.

Минтимер Шәймиев 21 декабрьдә «Корстон» КСККда «Теләкләр чыршысы»ннан аларның теләкләре язылган открыткаларны алды.

Бүген Татарстан Республикасы Премьер-министры Алексей Песошин Алексеевск муниципаль районына эш сәфәре кылды.

Татарстан Республикасы Министрлар Кабинеты башлыгы килеп төшүгә үк төзелеп килүче Бадминтон үзәге нигезенә символик таш салуда катнашты. Ул искә төшергәнчә, Татарстан Республикасы Президенты Рөстәм Миңнеханов Татарстан Республикасында бадминтон үзәкләрен төзү программасын гамәлгә ашыруга старт бирде. Программа кысаларында әлеге спорт төрен актив үстерүче районнарда барлыгы 9 бадминтон үзәге төзү планлаштырыла.

Бүген Татарстан Республикасы Президенты Рөстәм Миңнеханов Глобаль толерантлык һәм тынычлык советы президенты Әхмәд бин Мөхәммәд Әл-Җәрван белән очрашты.

«Сез мөһим глобаль максатларга - тынычлыкка һәм толерантлыкка ирешү өчен эш итүче абруйлы халыкара оешманы җитәклисез», - дип билгеләп үтте Рөстәм Миңнеханов.


Татарстан Республикасы Президенты Рөстәм Миңнеханов Берләшкән Гарәп Әмирлекләренең Тышкы сәүдә мәсьәләләре буенча дәүләт министры Тани бен Әхмәд Әл Зәйди белән очрашты.
Рәсми Татарстан